Ich, Hans Fom̄er von Klingnow, jetz wonhaft ze Waltzhuͦt, beken̄ offenlich mitt disem brieff, das ich von dem erbern, wisen Uͦlrich am Buͤl, altenhoffmeistˀ ze Kùngsfeld,
in min und miner erben kun̄tlichen nutz und notdurft sechszig Rinsch guldin bar ingenomen. ✳ und hab ✳ darūb im, dēselben Uͦlrich am Buͤl, und nach im sinē erbē oder in̄¬
haber disz briefs mitt ir kun̄tlichen wissen, willen und urkùnd, ✳ nach guͦter zitlicher vorbetrachtūg, fùr mich und all min erbē, die ich mitt mir ouch herzuͦ vestēklich verbind, eins steten, vesten und ewigen koufs verkouft und zekouffen geben in kraft und urkùnd disz briefs ✳ fùr ein ledig unbekùmbert lechen von einˀ herˀschaft, der den̄
die herˀschaft Schenckembgˀ zuͦstàt oder in̄hàt, den zechenden ze Lynn, genan̄t der ostenzechend₎, der ✳ jerlich gen Kùngsfeld zinset drig schilliḡ und vier haller, ✳ mitt
aller nutzuḡ, rechtuḡ, harkomen und zuͦgehoͤrd, als den̄ min vorfarn und ich den bishar in̄gehept, harbracht, genossen und ich in̄ von dem edeln junckher Tùring vō
Arburg, fryhern ꝫcꝭ, empfangen hab, zelechen. und also entzich und begib ich, obgēntˀ Hans Fom̄er, ouch mich fùr mich und min erben desselben zechendē mitt aller ✳
nutzung, rechtuḡ, harkomen und zuͦgehord, ✳ als jetz stàt, und namlich aller unser vordruḡ, rechtuḡ und ansprach daran, setz und gib das alles in un̄ zuͦ handē des
obgemeltē Uͦlrichs am Buͤl und siner erben odˀ in̄habˀ disz briefs, als vor stàt. ✳ und bewèr si ouch des ✳ denselben zechend₎ indˀ masz, als jetz un̄ vor stàt, in nutzlicher, ✳
ruͤwiger gewerd ze besitzend, in̄zehabent, ze nutzet̄, ze niessend, ze besetzet̄, ze entsetzent un̄ in allweg damitt zetuͦnd, lassent, wandlet̄ und werbet̄, als mitt irm
lechenguͦt nach irm nutz, willen und gevallen aͦn min, miner erben und mengklichs von unser wegen sumen, ✳ irren ✳ und insprechen. ✳ ich gelop inē auch des
koufs indˀ masz, als vor stàt, ✳ rechter wer ze sind und hierub̄ gùt sicher werschaft ze tuͦnd vor dē lechenhnˀ und an allen stetten und enden, ouch als dick er un̄
sin erbē odˀ in̄habˀ disz briefs des notdurftig sind un̄ ich oder min erb̄e das durch un̄ von recht tuͦn soͤllet̄. ouch widˀ disen ewigen kouff noch brieff ✳ noch dhein
ding heran geschriben niemer ze komen, reden, noch tuͦnd, schaffen, vˀhengen, noch gehellen getàn werd₎ ùbˀal indhein wise, sundˀ das alles waͤr, staͤt und vest ze
halten. und vˀzich mich ouch herùber alles fùr mich und min erben aller schirm und hilff geistlicher und weltlicher ✳ gerichten, rechten, gesetzten, frigheitē, gnadē, geleitē, gebottē,
vˀeynūgen, schirmen, uszùgē, fùnden, geverden, gewerd, ✳ besitzuḡ, innemuḡ und mittnamē alles des, so wir odˀ jemant hiewider erdencken ✳ sin, ✳ fùrzichen odˀ geniessen moͤchtē
ùbˀal indhein wise. ✳ und tuͦn disz alles lidklich fùr mich und min erben mitt aller sicherheit und gewarsami herzuͦ gehoͤrent odˀ notdurftig un̄ wie das hinfùr ewklich
von recht odˀ gewonheit aller kreftenklichest bestàn sol und mag gantz àn alles bekrencken und widertriben. ✳ ich han ouch demselben Uͦlrich am Buͤl hiemitt hin usz geb̄e
die brieff, so ich umb den zechenden in̄gehept hab. ✳ und wèr sach, das ich odˀ min erb̄e hinfùr dhein brieff darùbˀ wisende ✳ mer hettend odˀ fundent, die sond uns unhilfflich
und inen unschedlich sin und wir inen die hinusz geben, ouch hinfùr ewklich bi disem kouff und brieff bestàn, alles luterlich àn alle geverd ✳ in kraft und urkùnd disz briefs.
daran des alles ze warem, vestē un̄ ewigē urkùnd ich, obgènter Hans Fom̄er, und ze merˀ sicherheit mitt mir der ersam, wisz Hans Meigˀ von Klingnow, der ouch
bi disem kouff gewesen ist und geholfen hat, den also bereden und machen, unser insigel, mich, dickgen̄ Hansen Fom̄er, un̄ min erbē damitt diser sach wissentlich ze
bewisend und ùbˀsagend, doch im, dem jetzgen̄ Hansen Meigˀ, un̄ sinen erbē àn schaden, sundˀ durch minˀ bett willen, ✳ offenlich gehenckt habent. un̄ gebē ist uff mentag nechst vor san̄ct Georien tag im abrellen nach Cristi gepùrt, do man zalt vierzechenhundertundfùnfzig jar.
✳ Fom̄er ✳
✳ Meiger ✳